Emmanuel Félémou

**Emmanuel Félémou** (født 24. desember 1960 i Kolouma i Guinea; død 1. mars 2021 i Kankan) var en guineansk prelat og katolsk biskop av Kankan.

## Liv og virke
### Bakgrunn
Emmanuel Félémou gikk først på småseminaret i Kindia, og fra 1974 til 1980 på småseminaret *Saint Eugène de Samoé* i Nzérékoré. Deretter studerte han i to år dyremedisin i Beyla. I 1982 tok Félémou et teologisk propedeutikum ved seminaret *Saint Joseph* i Bouaké i Elfenbenskysten, før han fra 1983 til 1989 studerte filosofi og katolsk teologi ved presteseminaret *Coeur Sacré de Marie d’Ayama*. 

### Prest
Félémou mottok 19. november 1989 prestevielsens sakrament for bispedømmet Nzérékoré. Fra 1989 til 1992 var Emmanuel Félémou viserektor og lærer i latin, gammelgresk og filosofi ved småseminaret *Saint Eugène de Samoé*, før han ble sjelesørger i menigheten *Notre Dame de la Nativité* i Gouécké og lærer ved *Soeurs Servantes de Marie Vierge et Mère*s novisiat. Félémou ble i 1995 sogneprest for *Saint Joseph* i Yomou. Fra 1997 til 2000 studerte han ved Université Catholique de l’Afrique de l’Ouest (UCAO) i Abidjan, der han tok mastergrad i bibelteologi. Så studerte han videre ved Det pavelige fakultet Teresianum i Roma, der han i 2004 tok den teologiske doktorgrad. Han studerte også liturgivitenskap ved Det pavelige atheneum Sant'Anselmo. Tilbake i Guinea ble Félémou rektor ved småseminaret *Saint Eugène de Samoé* og biskoppelig vikar for presteutdanning.

### Biskop
Den 5. januar 2007 utnevnte pave Benedikt XVI ham til biskop av Kankan. Sekretær for Kongregasjonen for folkenes evangelisering, kuriebiskop Robert Sarah, bispeviet ham den 17. mars i katedralen *Notre-Dame des Victoires et de la Paix* i Kankan; medkonsekrerende var biskopen av Nzérékoré, Philippe Kourouma, og erkebiskopen av  Conakry, Vincent Coulibaly. Fra januar 2013 til 11. mai 2018 var Félémou dessuten formann for Guineas bispekonferanse.

Emmanuel Félémou døde den 1. mars 2021 som følge av covid-19 i Kankan.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Kardinal Gaetano de Lai (1853–1928) *1911
* Kardinal Raffaele Carlo Rossi (1876–1948) *1920
* Kardinal Amleto Giovanni Cicognani (1883–1973) *1933
* Kardinal Giovanni Benelli (1921–1982) *1966
* Kardinal Robert Sarah (1945–) *1979
* Biskop *Emmanuel Félémou* (1960-2021) *2007

## Referanser